**Sus Dungo** ir latviešu indipopa meiteņu grupa no Rīgas, esošajā sastāvā kopš 2010. gada.

Vēsture
-------

2010. gada sākumā tiek izdots pirmais singls — videoklips dziesmai "UNA", nonākot rotācijā un topos Latvijas Mūzikas kanālā, kā arī iegūst atbalstu radio.

Radio SWH un Alternatīvās modes un mākslas nedēļas MOMENT]week ietvaros izsludinātajā jauno izpildītāju konkursā "Radio SWH Future", "Sus Dungo" ir viena no divām grupām, kas iegūst tiesības uzstāties modes nedēļā.

"Sus Dungo" iesilda *Anathema* solistu un ģitāristu, mūziķi Denjelu Kevanu viņa solotūrē; tiek uzaicinātas un pievienojas tūres turpinājumā Igaunijā, Tallinā.

"Sus Dungo" oriģinālmūzika tiek izmantota īsfilmā "Kaleidoskops", kas uzvar īsfilmu konkursā "Tech-ex.com Cup", Ķīnā.

2011. gada rudenī populārais dzīvesstila žurnāls "Veto magazine" publicē interviju ar meitenēm — "Dūdiņroks un dungošana". *Tās ir meitenes — drīzāk pat dāmas — ar ziediem matos un zaļo rokenrolu sirdī.*

2011. gada rudenī grupas vokāliste un flautiste Elizabete Balčus izdod savu solo debijas albumu "Wooden Horse" un iegūst Latvijas Mūzikas ierakstu gada balvu nominācijā "Labākā debija"

2011. gada nogalē "Sus Dungo" izdod singlu "Balle" kopā ar Imanta Ziedoņa fondu "Viegli", ierakstā piedaloties Renāram Kauperam, *Goran Gora*, *Astro'n'out* solistei Mārai Upmanei-Holšteinai un citiem fonda mūziķiem un dalībniekiem. "Balle" atskaņota Latvijas radiostacijās (Radio 101, Latvijas Radio) un izmantota Latvijas Neatkarīgā Televīzija raidījumā "Lapsas virtuvē".

Grupas dzīvais koncertieraksts kafejnīcas "Piens" "Galvaspilsētas brīnumi" sērijās pirmajā tās izrādīšanas nedēļā sasniedz rekordlielu, ap 3 tūkstošiem, skatījumu skaitu. Līdz šim sērijās filmējušies tādi mūziķi kā *Martin Confused* un ģitārista Kaspara Ansona un bundzinieka Riharda Fedotova projekts "Zemūdene".

"Sus Dungo" tiek sauktas par pēdējo gadu interesantākajām un krāšņākajām parādībām pašmāju neatkarīgajā popmūzikā, 2012. gada 7. jūnijā izdod pirmo albumu latviešu valodā "Rasā pēdas", kas tiek atzinīgi novērtēts no mūzikas kritiķiem un saņem Latvijas Mūzikas ierakstu gada balvu nominācijā 2012. gada "Labākā debija".

Grupas dalībnieces
------------------

Grupas sastāvā kopš 2010. gada ir Diāna Čepurnaja (balss, ģitāra, bandžo), Anneli Arro (sitamie instrumenti, bungas, balss), Marika Arro (basģitāra, balss), Marta Trofimova (ģitāra, ukulele), Elizabete Balčus (balss, flauta, metalofons), Liene Dravniece (balss, akordeons, taustiņinstrumenti), Elizabeta Angelika Lāce (arfa, taustiņinstrumenti).
Kopš grupas dibināšanas dueta līdz 2012. gada septembrim grupā aktīvi muzicējusi Kate Pāvula (balss, vijole, ukulele).

Atsauces
--------

1. ↑  «Valmieras». Radiovalmiera.lv. Arhivēts no oriģināla, laiks: 2013-03-24. Skatīts: 2012-04-10.
2. ↑  DELFI. «Stils un mode - DELFI». Woman.delfi.lv. Skatīts: 2012-04-10.
3. 1 2  «FOTO: Denjela Kevanas koncerts klubā "Melnā piektdiena"». Diena.lv. Skatīts: 2012-04-10.
4. ↑  «Īsfilma «Kaleidoscope». IFDB.lv. Skatīts: 2012-04-10.[novecojusi saite]
5. ↑  LETA. «TVNET :: Kino - LV režisora īsfilma "Kaleidoscope" iegūst balvu Ķīnā». Tvnet.lv. Skatīts: 2012-04-10.
6. ↑  «Veto Magazine #19 « Veto Magazine». Vetomagazine.wordpress.com. 2011-10-19. Arhivēts no oriģināla, laiks: 2011-11-14. Skatīts: 2012-04-10.
7. ↑  Jānis Žilde, TVNET. «TVNET :: Latvijā - Elizabete Balčus izjāj koka zirgā». Tvnet.lv. Skatīts: 2012-04-10.
8. ↑  «Gada Balva | Iesniegtie ieraksti Gada Balvai 2010». Gadabalva.lv. Arhivēts no oriģināla, laiks: 2012-03-03. Skatīts: 2012-04-10.
9. ↑  «Balle | Imanta Ziedoņa fonds "Viegli"». Fondsviegli.lv. Arhivēts no oriģināla, laiks: 2012-04-12. Skatīts: 2012-04-10.
10. ↑  «Lapsa virtuvē: sērija17 1/4». YouTube. 2011-12-31. Skatīts: 2012-04-10.
11. ↑  Like. «Sus Dungo on Vimeo». Vimeo.com. Arhivēts no oriģināla, laiks: 2012-06-28. Skatīts: 2012-04-10.
12. ↑  TVNET. «TVNET :: Latvijā - Skaties Martin Confused koncertu "Pienā"!». Tvnet.lv. Skatīts: 2012-04-10.
13. ↑  «Galvaspilsētas brīnumu No.2». Plikums.lv. Arhivēts no oriģināla, laiks: 2014. gada 5. janvārī. Skatīts: 2012. gada 10. aprīlī.

Ārējās saites
-------------

* Sus Dungo oficiālā mājaslapa